tomron87/hebrew-wikipedia-sentences-corpus huggingface dataset:
באולימפיאדה הוענקו סך הכל 684 מדליות ב-222 אירועים: 224 מדליות זהב, 220 מדליות כסף, ו-240 מדליות ארד.
לפיכך כל המדליות באירועים הללו נספרו ל"נבחרת לאומים מעורבת", סך הכל 8 מדליות זהב, 8 מדליות כסף ו-9 מדליות ארד (2 מדליות בג'ודו).
אולימפיאדת הנוער אינסברוק (2012) מהווה את משחקי החורף האולימפיים לנוער ה-1 שהתקיימו וממשיכה את אולימפיאדת הנוער הראשונה שנערכה בסינגפור בשנת 2010. המשחקים נערכו בין ה-13 ל-22 בינואר 2012. במשחקים השתתפו 1,059 ספורטאים ב-63 אירועים ב-7 ענפי ספורט.
טבלת המדליות בדף זה מדרגת את 69 המדינות שהשתתפו באולימפיאדה לפי מספר מדליות הזהב שהספורטאים והספורטאיות שלהן זכו.
הוועד האולימפי הבינלאומי הכריז במרץ 2011 כי הוא עורך תחרות לעיצוב המדליה לאולימפיאדת הנוער באינסברוק 2012 לאור הצלחת התחרות באולימפיאדת הנוער סינגפור (2010).
אולם, לבסוף עיצוב המדליה בוצע על ידי צוות העיצוב הגרפי של הוועדה המארגנת של אולימפיאדת הנוער באינסברוק (IYOGOC) בשיתוף עם החרט, הרברט והנר, מהמטבעה האוסטרית.
הצד הקדמי של המדליה כולל את הטבעות האולימפיות, צורות של פתיתי שלג וענף זית בזיקה למשחקים האולימפיים ביוון העתיקה.
הצד האחורי של המדליה משלב את לוגו המשחקים, המורכב מפיקסלים.
באולימפיאדה הוענקו סך הכל 189 מדליות ב-63 אירועים: 63 מדליות זהב, 63 מדליות כסף, ו-63 מדליות ארד.
במהלך המשחקים היו 3 תחרויות שהורכבו אך ורק מנבחרות מעורבות.
לפיכך כל המדליות באירועים הללו נספרו ל"נבחרת לאומים מעורבת", סך הכל 3 מדליות זהב, 3 מדליות כסף ו-3 מדליות ארד.
אולימפיאדת הנוער לילהאמר (2016) מהווה את משחקי החורף האולימפיים לנוער ה-2 שהתקיימו.
המשחקים נערכו בין ה-12 ל-21 בפברואר 2016. במשחקים השתתפו 1,067 ספורטאים ב-70 אירועים ב-7 ענפי ספורט.
טבלת המדליות בדף זה מדרגת את 71 המדינות שהשתתפו באולימפיאדה לפי מספר מדליות הזהב שהספורטאים והספורטאיות שלהן זכו.
עיצוב המדליה נבחר בתחרות בינלאומית שנערכה על ידי הוועד האולימפי הבינלאומי בדומה לאולימפיאדות הנוער הקודמות.
הזוכה בתחרות היה צ'פריאן בורזו בן 20 מרומניה עם יצירתו "לפסגה" שגבר על מעל 300 מועמדים מ-65 מדינות.
הצד הקדמי של המדליה בעיצובו מתאר את הרי סקנדינביה, חורף, קרח, גלגליות, מגלשיים והפודיום.
הצד האחורי של המדליה עוצב על ידי הוועדה המארגנת של אולימפיאדת הנוער בלילהאמר (LYOGOC) שלקחו את השראתם מארבעת המעצבים הנורווגיים צעירים שיצרו את לוגו המשחקים בשלבים המוקדמים של ארגון המשחקים.
באולימפיאדה הוענקו סך הכל 210 מדליות ב-70 אירועים: 70 מדליות זהב, 70 מדליות כסף, ו-70 מדליות ארד.
במהלך המשחקים היו 4 תחרויות שהורכבו אך ורק מנבחרות מעורבות.
לפיכך כל המדליות באירועים הללו נספרו ל"נבחרת לאומים מעורבת", סך הכל 4 מדליות זהב, 4 מדליות כסף ו-4 מדליות ארד.
"הנבחרת המאוחדת" אינה מדורגת בטבלה.
אולימפיאדת הנוער בואנוס איירס (2018) היוותה את משחקי הקיץ האולימפיים לנוער ה-3 שהתקיימו.
המשחקים נערכו בין ה-6 ל-18 באוקטובר 2018. במשחקים השתתפו כ-3,997 ספורטאים ב-241 אירועים ב-32 ענפי ספורט.
טבלת המדליות בדף זה מדרגת את 206 המדינות שמשתתפות באולימפיאדה לפי מספר מדליות הזהב שהספורטאים והספורטאיות שלהן זכו.
אם קיים שיויון בדירוג המדינות, הן מופיעות בסדר אלפביתי בהתאם לאותיות הייצוג של המדינה בוועד האולימפי הבינלאומי.
באולימפיאדה יוענקו סך הכל 744 מדליות ב-241 אירועים: 240 מדליות זהב, 241 מדליות כסף, ו-263 מדליות ארד.
בענפי הג'ודו, הטאקוונדו והקראטה הוענקו שתי מדליות ארד בכל אירוע.
בנובמבר 2019, נודע כי מרימת משקולות תאילנדית בקטגוריית המשקל מעל 63 ק"ג נפסלה לאור שימוש בחומרים אסורים ונלקחה ממנה מדליית הזהב.
בעקבות כך, טורקיה זכתה במדליית זהב במקום הכסף, אוזבקיסטן זכתה במדליית כסף במקום הארד וניו זילנד זכתה במדליית ארד.
במהלך המשחקים יתקיימו 13 תחרויות שהורכבו אך ורק מנבחרות מעורבות.
לפיכך כל המדליות באירועים הללו נספרו ל"נבחרת לאומים מעורבת", סך הכל 13 מדליות זהב, 13 מדליות כסף ו-14 מדליות ארד (2 מדליות בג'ודו).
אולימפיאדת הנוער לוזאן (2020) הוותה את משחקי החורף האולימפיים לנוער ה-3 שהתקיימו.
המשחקים נערכו בין ה-9 ל-22 בינואר 2020. במשחקים לקחו חלק 1,872 ספורטאים ב-81 תחרויות ב-8 ענפי ספורט.
טבלת המדליות מדרגת את 79 המדינות שהשתתפו באולימפיאדה לפי מספר מדליות הזהב שהספורטאים והספורטאיות שלהן זכו.
באולימפיאדה הוענקו סך הכל 243 מדליות ב-81 אירועים: 83 מדליות זהב, 79 מדליות כסף, ו-81 מדליות ארד.
בתחרויות המסלול המשולב לנערים בסקי האלפיני ונערים יחידים בבובסלי התקיים שוויון בתוצאה עבור מדליית הזהב ולא הוענקה מדליית כסף.
נבחרות , , , ו זכו לראשונה במדליות חורף לנוער.
זכתה לראשונה במדליה אולימפית לנוער.
במהלך המשחקים היו 6 תחרויות שהורכבו אך ורק מנבחרות מעורבות.
לפיכך כל המדליות באירועים הללו נספרים ל"נבחרת לאומים מעורבת", סך הכל 6 מדליות זהב, 6 מדליות כסף ו-6 מדליות ארד.
באולימפיאדת טוקיו (2020), שנערכה בטוקיו שביפן בין 23 ביולי 2021 ל-8 באוגוסט 2021, השתתפו כ-11,090 ספורטאים מ-205 מדינות החברות בוועד האולימפי הבינלאומי ב-339 תחרויות ב-32 ענפי ספורט.
בפברואר 2017 הכריזה הוועדה המארגנת של המשחקים האולימפיים בטוקיו על תוכנית של מיחזור אלקטרוניקה להכנת המתכות הנדרשות למדליות לאולימפיאדה ולהמשחקים הפאראלימפיים, בשיתוף עם המרכז לאיכות הסביבה ביפן ועם חברת טלפונים סלולריים מובילה.
כך נאספו מכשירים אלקטרוניים רבים מהציבור, בהם טלפונים סלולריים רבים.
עיצוב המדליות כולל בצד אחד את דמותה של ניקה, אלת הניצחון במיתולוגיה היוונית, על רקע אצטדיון פאנאתינאיקו שבאתונה.
בצד השני של המדליה מופיעים סמליל האולימפיאדה וסמל חמש הטבעות האולימפי, כשהם מוקפים בקרני שמש.
רצועת המדליה מעוטרת בהשראת מוטיבים יפניים מסורתיים.
הקופסה לאחסון המדליה עשויה מעץ המילה היפני.
הקופסה עגולה עם מכסה שנפתח בצורה סיבובית.
בגלל מגפת הקורונה, המדליות הוענקו לזוכים כשהם מונחים על מגש, ועל הספורטאים היה לקחת ולענוד אותן בעצמם.
כל זוכה מדליה קיבל גם זר מעוצב של חמניות.
להלן המדינות שזכו באולימפיאדה זו במדליה לראשונה:
טורקמניסטן – מדליה אולימפית ראשונה.
זכייה במדליית כסף בענף הרמת משקולות.
בורקינה פאסו – מדליה אולימפית ראשונה.
זכייה במדליית ארד בענף האתלטיקה.
סן מרינו – מדליה אולימפית ראשונה.
זכייה במדליית ארד בענף הירי הספורטיבי.
ברמודה – מדליית זהב אולימפית ראשונה.
הפיליפינים – מדליית זהב אולימפית ראשונה.
קטר – מדליית זהב אולימפית ראשונה.
מקדוניה הצפונית – מדליית כסף אולימפית ראשונה.
סוריה – מדליית ארד אולימפית ראשונה.
גרנדה – מדליית ארד אולימפית ראשונה.
בוטסואנה – מדליית ארד אולימפית ראשונה.
אולימפיאדת בייג'ינג (2022) נערכה בין ה-4 בפברואר ל-20 בפברואר 2022 בבייג'ינג, ובמספר אתרים במחוזות ו ברפובליקה העממית של סין.
באולימפיאדה התקיימו 109 תחרויות ב-7 ענפי ספורט, הכוללים 15 דיסציפלינות.
הוועדה המארגנת של המשחקים האולימפיים והפאראלימפיים בבייג'ינג 2022 חשפה את עיצוב המדליות ב-26 באוקטובר 2021. הצד הקדמי של המדליה מעוצב בצורה של חמש טבעות בהשראת תליוני עיגול קונצנטריים סינים עתיקים.
חמשת הטבעות מייצגות משמעות לוואי תרבותית סינית של אחדות השמיים, הארץ ולבבות האנשים.
במרכז המדליה חרוטות הטבעות האולימפיות.
העיצוב גם שאב השראה מעיצוב המדליות של אולימפיאדת בייג'ינג (2008).
בצד האחורי של המדליה חרוטות טבעות עם 24 נקודות בדומה למפות אסטרונומיות המסמלות את השמיים והכוכבים ואת ההרמוניה בין האדם לטבע והשאיפה של ספורטאי המשחקים להגיע להישגים הגבוהים ביותר.
במרכז המדליות חרוט סמל המשחקים והשם המלא של המשחקים בסינית.
בנוסף, שם התחרות יחרט על הטבעת החיצונית במדליה.
הסרט המחובר למדליות נארג בשיטת מסורתית ועליו מופיע דפוס הקרח והשלג עם סמל המשחקים.
הוועדה המארגנת של המשחקים לא קיימה רישום של טבלת מדליות רשמית.
הדירוג בטבלה מתבסס על מידע כפי שנמסר על ידי הוועד האולימפי הבין-לאומי.
במידה וקיים שוויון בדירוג המדינות, הן מופיעות בסדר אלפביתי בהתאם לאותיות הייצוג של המדינה בוועד האולימפי הבין-לאומי.
באולימפיאדה הוענקו סך הכול 327 מדליות ב-109 תחרויות.
אולימפיאדת הנוער קנגוון (2024) מהווה את משחקי החורף האולימפיים לנוער ה-4 שמתקיימים.
המשחקים נערכים בין ה-19 בינואר ל-1 בפברואר 2024. במשחקים לוקחים חלק 1,802 ספורטאים ב-81 תחרויות ב-7 ענפי ספורט.
טבלת המדליות מדרגת את 78 המדינות שהשתתפו באולימפיאדה לפי מספר מדליות הזהב שהספורטאים והספורטאיות שלהן זכו.
במשחקים יוענקו סך הכל 243 מדליות ב-81 אירועים: 81 מדליות זהב, 81 מדליות כסף, ו-81 מדליות ארד.
נבחרות , , , , ו זכו לראשונה במדליות חורף לנוער.
עבור ברזיל, טורקיה, תאילנד ותוניסיה מדובר במדליית חורף ראשונה במסגרת אולימפית.
ב-329 תחרויות זכו הספורטאים ב-1,044 מדליות ב-32 ענפי ספורט שונים.
סה"כ הוכנו 5,084 מדליות אולימפיות פיזיות.
עיצוב המדליות נעשה במרכז עיצוב התכשיטים היוקרתי שומה (Chaumet) שבפריז.
המדליות הוצגו לציבור ב-8 בפברואר 2024. במרכז החלק הקדמי של המדליה צורת משושה עשוי ברזל שנלקח מקורות של מגדל אייפל.
בצד האחורי - דמותה של ניקה אלת הניצחון במיתולוגיה היוונית באצטדיון פאנאתינאיקו באתונה, כשמאחוריה מקדש הפרתנון מצד אחד ומגדל אייפל מצד שני.
המדליות שוקלות 455–529 גרמים, בקוטר של 85 מילימטר, ובעובי של 9.2 מילימטר.
מדליית הזהב עשויה 98.8% מהמתכת כסף, ורק 1.13% זהב.
מדליית הארד עשויה מנחושת, אבץ ובדיל.
המדינות שזכו באולימפיאדה זו במדליה לראשונה:
מדליה אולימפית היא פרס המוענק למתחרים המצליחים ביותר באחת מהתחרויות של המשחקים האולימפיים.
המדליות הן, לפי סדר חשיבות יורד, זהב, כסף וארד, והן מוענקות לזוכים במקום הראשון, השני והשלישי, בהתאמה.
העיצובים של המדליות השתנו במידה ניכרת מאז אולימפיאדת אתונה (1896), במיוחד בגודל של המדליות.
בעבר, נשמר במשך שנים רבות עיצוב המדליות מאולימפיאדת אמסטרדם (1928) עד להחלפתו באולימפיאדת אתונה (2004), לאחר מחלוקת על השימוש בקולוסיאום הרומי, במקום בסמל שמייצג שורשים יווניים.
העיצוב של המדליות של משחקי החורף האולימפיים שונה מאלו של משחקי הקיץ, אך מציג באופן קבוע פתיתי שלג, ואת האירוע בו הוענקה המדליה.
בנוסף לקבלת המדליות, חלק מהמדינות מעניקות סכומי כסף ומתנות לזוכים.
במשחקים האולימפיים העתיקים היה נהוג להעניק לזוכים זר זית – ענף זית שנלקח מעץ זית הבר שגדל באולימפיה, והיה שזור בצורה של עיגול או פרסה.
על פי הגאוגרף פאוזניאס, הזר הוצג על ידי הרקלס כפרס למנצח במרוץ הריצה לכבוד זאוס.
הענקת מדליות למתחרים המובילים החלה עם תחילתם של המשחקים האולימפיים המודרניים בשנת 1896. עם זאת, באולימפיאדת הבכורה בשנת 1896 באתונה, לא הוענקו מדליות זהב.
במקום זאת המנצחים קיבלו מדליית כסף וענף זית, ושני המתחרים המובילים הנוספים קיבלו ענף דפנה ומדליית נחושת או ארד.
אולימפיאדת פריז (1900) הייתה היחידה בה המדליות היו בצורה מלבנית, בעיצובו של פרדריק ורנון.
בנוסף, בחלק מענפי הספורט בתחרות זו לא הוענקו כלל מדליות, אלא גביעים.
המנהג של הענקת מדליות מסוג זהב, כסף וארד עבור שלושת המקומות הראשונים בכל הענפים החל באולימפיאדת סנט לואיס ב־1904, שנערכה במדינת מיזורי שבארצות הברית.
אם יש שוויון באחד משלושת המקומות הראשונים, מספר מתחרים יקבלו את אותה המדליה, בהתאם, לביצועיהם.
בענפים מסוימים (כגון אגרוף, ג'ודו, טאקוונדו והיאבקות) מוענקות שתי מדליות ארד לכל תחרות, ובסך הכל יותר מדליות ארד מאשר הסוגים האחרים.
מדליות אינן הפרסים היחידים המוענקים למתחרים.
כל הספורטאים המגיעים עד למקום השמיני מקבלים "דיפלומה אולימפית".
בנוסף, שמות כל הזוכים במדליות נכתבים על קיר באצטדיון הראשי.
הוועד האולימפי הבין-לאומי (IOC) מכתיב את המאפיינים הפיזיים של המדליות ויש לו את ההחלטה הסופית לגבי העיצוב שלהן.
המרכיבים והכללים של המדליות פותח יחד עם הוועד האולימפי הלאומי (NOC) המארח את המשחקים, אם כי ה-IOC קבע כמה כללים מוגדרים:
הזוכים במדליות הם שלושת המתחרים המובילים
צורת המדליות היא בדרך כלל עגולה, וכוללת חיבור לשרשרת או סרט
קוטר המדליות הוא מינימום 60 מ"מ עובי המדליות הוא מינימום 3 מ"מ
מקום ראשון (מדליית הזהב): מורכבת לפחות בכ-92.5% מכסף, המצופה ב-6 גרם של זהב ; ערך המתכת היה כ-494 דולר אמריקאי בשנת 2010.
מקום שני (מדליית הכסף): מורכבת לפחות מ-92.5% כסף; ערך המתכת היה כ-260 דולר אמריקאי בשנת 2010.
על המדליה יהיה רשום ענף הספורט עליו הוענקה המדליה.
המדליות האולימפיות הראשונות בשנת 1896 עוצבו על ידי הפסל הצרפתי ז'ול-קלמנט קפלן, והציגו תיאור של זאוס מחזיק את ניקה, אלת הניצחון מה מיתולוגיה היוונית, בצדה של האקרופוליס.
באותה העת המדליות יוצרו והוטבעו על ידי המטבעה של פריז, שייצרה גם את המדליות למשחקים האולימפיים עבור התחרות של 1900. זו הייתה תחילת המסורת של הטבעת המדליות על ידי העיר המארחת.
לקראת האולימפיאדות הבאות, העיר המארחת בחרה גם את עיצוב המדליות.
עד 1912 מדליות הזהב היו עשויות מזהב מלא.
הוועד האולימפי הגרמני היה מהראשונים שבחרו לשנות את עיצוב המדליות, כשהשינוי היה בצד ההופכי של המדליה.
העיצוב, שנוצר בשנת 1972, נוצר על ידי גרהרד מרקס, אמן מהבאוהאוס, והוא כלל את דמויות התאומים מהמיתולוגיה היוונית קסטור ופולוקס.
מאז ואילך, לוועדה המארגנת של העיר המארחת יש את הזכות לעצב את הצד האחורי של המדליה כרצונה.
השוואה בין המדליות השונות של תחרויות הקיץ והחורף
במדליות של אולימפיאדת החורף ישנו מוטיב קבוע של שימוש בפתית שלג, וכן מופיעים, בעיצובים שונים, עלי דפנה וכתרים.
המוטו האולימפי "Citius, Altius, Fortius" מופיע על גבי ארבע המדליות של משחקי החורף, אך לא במדליות של משחקי קיץ.
מאז תחילת האולימפיאדה המודרנית, בנוסף לספורטאים הזוכים, גם כלל הספורטאים וצוותי התמיכה שלהם, וכן פקידים וחלק מהמתנדבים מקבלים מדליות הנצחה ותעודות.
בדומה למדליות של הספורטאים, גם מדליות אלו שונות בעיצובן בין התחרויות השונות, ועם הבדלים בעיצוב בין משחקי הקיץ למשחקי החורף.
אופן הצגת והענקת המדליות והפרסים השתנתה באופן משמעותי מאז אולימפיאדת הקיץ 1932 בלוס אנג'לס שם נערך שינוי שהפך בהמשך לסטנדרט.
בתחרות זו הוצג פודיום הניצחון בו המנצח עומד באמצע הפודיום בחלק מוגבה, כשמצידיו, על הפודיום, ניצבים מימין ומשמאל הזוכים במדליות הכסף והארד, בהתאמה..
אולימפיאדת רומא (1960) הייתה הראשונה שבה המדליות נענדו על צווארם של הספורטאים.
המדליות היו תלויות על גבי שרשרת של עלי דפנה.
כיום הן תלויות על גבי סרט צבעוני.
כאשר אתונה אירחה את אולימפיאדת הקיץ ב-2004, הזוכים קיבלו, בנוסף למדליות, גם כתר זר זית.
אולימפיאדת ריו דה ז'ניירו (2016), כל מדליסט קיבל בנוסף למדליה גם פסלון עץ עם הלוגו האולימפי.
באולימפיאדת מילאנו – קורטינה (2026) זכו עד עכשיו .
מדליית ארד בספורט ותחומים דומים אחרים הכוללים תחרות היא מדליה העשויה ארד, המוענקת למקום השלישי בתחרויות או תחרויות כגון המשחקים האולימפיים, משחקי חבר העמים וכו'.
הזוכה המוחלט מקבל מדליית זהב והמקום השני מדליית כסף.
באופן כללי יותר, ארד היא באופן מסורתי הסגסוגת הנפוצה ביותר המשמשת לכל סוגי המדליות האיכותיות, כולל אמנותיות.
הנוהג של הענקת מדליות ארד למקום השלישי החל באולימפיאדת סנט לואיס (1904).
לפניה הוענקו רק למקומות הראשונים והשניים.
ברוב ענפי הספורט האולימפיאדה, הספורטאים שהגיעו למקום השלישי זוכים במדליית ארד.
כך הדבר לגבי אתלטיקה, שחייה, שחייה אמנותית, התעמלות מכשירים, התעמלות אומנותית, רכיבה אומנותית, חתירה בקאנו, ועוד.
עם זאת, יש ענפי ספורט שבהם נהוג פלייאוף כדי להכריע את עניין מדליית הארד - המפסידים בחצי הגמר משחקים זה נגד זה כדי להחליט מי השחקן/קבוצה שיגיעו למקום השלישי.
לדוגמה, כדורגל, כדורסל, טניס שולחן, כדורעף, ועוד.
שתי מדליות ארד מוענקות באולימפיאדה בהיאבקות, אגרוף, ג'ודו, טאקוונדו, וקראטה.
בין השנים 1928–1968 עיצוב המדליות האולימפיות היה תמיד זהה: צד הפנים הראה עיצוב גנרי של האמן האיטלקי ג'וזפה קסיולי עם טקסט המציין את העיר המארחת; הצד האחורי עוטר בציור גנרי נוסף של אלוף אולימפי.
בין השנים 1972–2000, עיצובו של קסיולי (או עיבוד קל שלו) נותר בצד הפנים,ועיצוב הצד האחורי נשמר לעיר המארחת.
בהתחשב בכך שקסיולי עיצב אמפיתיאטרון רומי עבור מה שהיה במקור משחק יווני, הוזמן עיצוב חדש על הצד הקדמי עבור משחקי אתונה 2004. מדליות משחקי החורף האולימפיים היו בעלות עיצובים מגוונים יותר.
הטבעת מדליות אולימפיות היא באחריות העיר המארחת.
בשנת 1995 בוצע מחקר על ידי הפסיכולוגים החברתיים ויקטוריה מדווק, סקוט מיידי ותומאס גילוביץ' על השפעות החשיבה הנגדית על האולימפיאדה.
המחקר הראה כי ספורטאים שזכו במדליית הארד היו שמחים יותר משמעותית עם זכייתם מאותם ספורטאים שזכו במדליית הכסף.
זוכי מדליות הכסף היו מתוסכלים יותר מכיוון שהחמיצו את מדליית הזהב, ואילו זוכי מדליות הארד פשוט שמחו שקיבלו בכלל הצטיינות במקום לא לקבל מדליה עבור המקום הרביעי.
הדבר בולט יותר בשיטת גביע, שם מדליות הארד מושגות על ידי זכייה בפלייאוף, ואילו מדליות כסף מוענקות לאחר הפסד בגמר.
התופעה הפסיכולוגית הזו זכתה לפרודיה בספיישל של ג'רי סיינפלד I'm Telling You for the Last Time.
מדליין ג'אנה קורבל אולברייט הייתה דיפלומטית אמריקאית שכיהנה כמזכירת המדינה ה-64 של ארצות הברית.
אולברייט הוכרזה כמועמדת לתפקיד על ידי נשיא ארצות הברית ביל קלינטון ב-5 בדצמבר 1996. לאחר שאושרה בידי הסנאט של ארצות הברית, היא הושבעה לתפקיד ב-23 בינואר 1997. אולברייט הייתה האישה הראשונה שהחזיקה בתפקיד, והאישה בעלת הדרג הבכיר ביותר בהיסטוריה של הממשל האמריקאי עד אותה עת.
היא כיהנה כפרופסור ליחסים בין-לאומיים באוניברסיטת ג'ורג'טאון.
היא החזיקה בתואר דוקטור מאוניברסיטת קולומביה ובמספר תוארי כבוד.
כמו כן כיהנה כיושבת ראש הדירקטוריון של המועצה לענייני חוץ בארצות הברית.
במאי 2012 הוענקה לה מדליית החירות הנשיאותית מידי הנשיא ברק אובמה.
היא שלטה בשפות אנגלית, צרפתית, רוסית וצ'כית.
כמו כן דיברה פולנית וסרבו-קרואטית, והייתה מסוגלת לקרוא בשפות אלו.
נולדה בשם מאריֶה יאנה קורבֶּלוֹבה (בצ'כית: Marie Jana Korbelová) בפראג שבצ'כוסלובקיה (כיום בצ'כיה) לאב הדיפלומט הצ'כי יוזף קורבל ולאמה אנה (שפיגלובה).
היא גדלה כנוצרייה קתולית על ידי הוריה שהמירו את דתם מיהדות לנצרות, במטרה לברוח מרדיפות אנטישמיות.
"מדליין" היה גרסה צרפתית ל"מדלנקה", כינוי צ'כי שסבתה נתנה לה.
אולברייט אימצה את השם החדש כשלמדה בבית ספר שווייצרי.
בשנים 1936–1939 היה אביה בשליחות דיפלומטית מטעם צ'כוסלובקיה בבלגרד, יוגוסלביה.
בעקבות החלטת ועידת מינכן על חלוקת צ'כוסלובקיה במרץ 1938, ובשל קשריו של אביה עם הנשיא אדווארד בנש, מצאה משפחתה מקלט בלונדון.
רבים מקרוביה היהודים בצ'כוסלובקיה נספו בשואה, ביניהם שלושה שנרצחו באושוויץ.
למרות זאת היא אמרה שנודע לה על מוצאה היהודי רק בבגרותה.
לאחר המלחמה משפחתה חזרה לצ'כוסלובקיה, אולם הם עברו לארצות הברית ב-1948, לאחר שהקומוניסטים השתלטו על המדינה, והתיישבו בדנוור.
אביה לימד באוניברסיטת דנוור ויסד את בית הספר ללימודים בין-לאומיים שם.
בין תלמידותיו הייתה קונדוליזה רייס, לימים מזכירת המדינה.
אולברייט הפכה לאזרחית ארצות הברית ב-1957. היא למדה מדעי המדינה במכללת ולסלי ובסיום לימודיה במאי 1959 התחתנה עם העיתונאי ג'וזף מדיל פטרסון אולברייט.
הם התגרשו ב-1982. אולברייט למדה וקבלה תואר שני ודוקטורט מאוניברסיטת קולומביה.
בשנים 1976 עד 1978 הייתה עוזרת של הסנאטור אדמונד מאסקי ומ-1978 עד 1981 הייתה חברת צוות בבית הלבן ובמועצה לביטחון לאומי בממשלו של ג'ימי קרטר, והייתה אחראית לחקיקה הקשורה למדיניות חוץ.
בשנים 1981 ו-1982 שירתה כחברה במרכז ללימודים אסטרטגיים ובין-לאומיים במחלקה לפרשות סובייטיות ומזרח אירופיות וסיפקה מחקר בנושא התפתחות בברית המועצות ומזרח אירופה.
ב-1982 מונתה כפרופסור ליחסים בין-לאומיים באוניברסיטת ג'ורג'טאון.
היא נבחרה כמרצה מצטיינת ארבע פעמים.
במערכות הבחירות לנשיאות ארצות הברית ב-1984 שימשה כיועצת לענייני חוץ עבור ג'רלדין פררו וב-1988 עבור מייקל דוקאקיס.
שני המועמדים הפסידו במירוץ, אך הדבר חיזק את מעמדה הציבורי כמומחית בנושאי חוץ.
אולברייט מונתה לשגרירת ארצות הברית באומות המאוחדות, על ידי ביל קלינטון, זמן קצר לאחר בחירתו כנשיא.
היה זה תפקידה הדיפלומטי הראשון.
היא הגישה את כתב האמנה שלה ב-9 בפברואר 1993. בזמן שרותה באו"ם הייתה לה מערכת יחסים רעועה עם מזכ"ל האו"ם בוטרוס בוטרוס ראלי.
אולברייט ספגה ביקורת על ריאיון שהעניקה לתוכנית "60 דקות" של רשת CBS.
היא נשאלה על ידי המראיינת על השפעת סנקציות על עיראק: "שמענו שיותר מחצי מיליון ילדים מתו.
אני מתכוונת, אלה יותר ילדים מאלה שמתו בהירושימה.
ואת יודעת, האם המחיר היה שווה את זה?", אולברייט ענתה: "אני חושבת שזו בחירה קשה, אבל המחיר – אנחנו חושבים שהמחיר היה שווה את זה".
כשנשאלה על הריאיון ב-2005 אמרה: "בשום אופן לא הייתי צריכה לומר זאת, זה היה טיפשי", אבל בכל זאת תמכה בסנקציות.
לאחר בחירתו לתקופת כהונה שנייה כנשיא של ביל קלינטון מונתה למזכירת המדינה, האישה הראשונה בתפקיד.
אולברייט הייתה אחראית לשינוי עמדת ארצות הברית בסוגיות הקשורות ליוגוסלביה (לשעבר), אזור אותו הכירה היטב.
בזמנה התחוללה מלחמת קוסובו, במסגרתה ניסו כוחות נאט"ו לאלץ את הממשלה הסרבית להביא לקץ מלחמת האזרחים בקוסובו בין הצבא של הרפובליקה הפדרלית של יוגוסלביה וכוחות פרה-צבאיים סרביים לבין צבא שחרור קוסובו.
המבצע היה כרוך בהפצצות רחבות היקף על יוגוסלביה.
סרבים רבים ראו באולברייט כבעלת עמדות עוינות לסרביה.
בתקופת כהונתה כמזכירת מדינה עסקה אולברייט בקידום הסכמי השלום במזרח התיכון.
בין השאר, השתתפה בשיחות השלום בין ישראל לאש"ף שהובילו להסכם וואי ובשיחות בין ישראל לסוריה בוועידת שפרדסטאון.
בשנת 2000 אולברייט הייתה לאחד הפוליטיקאים המערביים הבכירים שפגשו את קים ג'ונג-איל, מנהיג קוריאה הצפונית.
אולברייט שימשה פרופסור לדיפלומטיה באוניברסיטת ג'ורג'טאון.
ב-25 באוקטובר 2005 הופיעה ככוכבת אורחת בסדרת הטלוויזיה "בנות גילמור".
היא הופיעה בחלום של רורי כאמה.
כמו כן, בשנת 2015 הופיעה בתפקיד אורח, בתפקיד עצמה, בסדרה "מזכירת המדינה".
נפטרה ממחלת הסרטן ב-23 במרץ 2022.
מדליית אלברט איינשטיין מהווה פרס הניתן על ידי קהילת אלברט איינשטיין בברן.
החל מ-1979, הפרס ניתן לאנשים אשר "הציעו שירותים נרחבים" ביחס לאלברט איינשטיין – פיזיקאי יהודי יליד גרמניה שהוא מגדולי הפיזיקאים בכל הזמנים, בכל שנה.
סביב הענקת הפרס בשנת 1993 הייתה תרעומת גדולה מצד הקהילה המדעית שכן מקס פליקיגר הוא מייסד קהילת אלברט איינשטיין בברן.
1991 - ג'וזף הוטון טיילור
1993 - מקס פליקיגר, אדולף מישל
2001 - יוהנס גייס, יוברט ריבס
2015 - סטנלי דזר, צ'ארלס מיסנר
2017 - ארגון LIGO וארגון VIRGO המשתפים פעולה בתצפיות גלי כבידה
2018 - חואן מרטין מלדסנה
2019 - קליפורד מרטין ויל
2020 - פרויקט טלסקופ אופק האירועים (EHT)
ספירה כוללת של המדליות באולימפיאדות הקיץ משנת 1896 ועד 2024. הספירה אינה כוללת את משחקי אולימפיאדת אתונה (1906), אשר אינם מוכרים עוד על ידי הוועד האולימפי הבינלאומי כמשחקים רשמיים.
הטבלה ממוינת לפי מספר מדליות הזהב שכל ועד אולימפי לאומי זכה בהן.
מספר מדליות הכסף נלקח גם כן בחשבון אחרי מדליות הזהב, ולאחריהן נלקח מספר מדליות הארד.
אם כמה מדינות עדיין משתוות בסך כל המדליות, הן ימוינו בסדר אלפביתי בהתאם לקוד המדינה לפי הוועד האולימפי הבינלאומי.
שיטת מיון זו זהה לשיטה בה משתמשים הוועדות המארגנות של המשחקים, הוועד האולימפי הבין-לאומי, התאחדות האתלטיקה הבינלאומית, ה-BBC.
אולם, רשתות החדשות האמריקאית כמו NBC, CNN ו-AP משתמשים בשיטה של ספירה כוללת תחילה ואחר כך זהב, כסף, וארד.
מדליות באולימפיאדות הקיץ לפי מדינות
עודכן לאחר אולימפיאדת פריז (2024)
מדליות באולימפיאדות החורף לפי מדינות
עודכן לאחר אולימפיאדת בייג'ינג (2022)
מדליות אישיות במשחקים האולימפיים, קיץ וחורף
בטבלה זו שמותיהם של הספורטאים שזכו בלפחות שש מדליות זהב במשחקים האולימפיים, קיץ וחורף.
מדליית דייווי היא פרס אשר מוענק מדי שנה על ידי החברה המלכותית בלונדון, מאז שנת 1877. המדליה מוענקת לאיש או אישים על "גילוי חשוב בצורה בולטת שאירע בעת האחרונה בכל ענף בכימיה".
המדליה קרויה על שם האמפרי דייווי, כימאי בן המאה ה-19.
זוכי הפרס מקבלים מדליה מברונזה בצירוף מענק בן 2,000 לירות שטרלינג, נכון לשנת 2020.
המדליה הוענקה לראשונה לרוברט בונזן וגוסטב קירכהוף, על מחקריהם ותגליותיהם בניתוח ספקטרום.
מדליית הזהב על שם קתרין וולף ברוס היא פרס המוענק מדי שנה על ידי האגודה האסטרונומית של האוקיינוס השקט (ASP) בעבור מפעל חיים והישגים יוצאי דופן באסטרונומיה.
המדליה והאסטרואיד "323 ברוסיה" קרויים שניהם על שם קתרין וולף ברוס (1816–1900) תורמת ונדבנית אמריקאית שתרמה לבניית טלסקופים רבים.
המדליה הוענקה לראשונה בשנת 1898 לסיימון ניוקומב, ובין זוכיה המפורסמים אנרי פואנקרה (1911), אדווין האבל (1938), סוברהמניאן צ'נדראסקאר (1952), מרטין שוורצשילד (1965), ויליאם אלפרד פוֹלֶר (1979) ויעקב זלדוביץ' (1983).
מדליות שהוענקו במשחקים הפאראלימפיים שנערכו בבייג'ינג בשנת 2008.
במסגרת משחקים אלה זכו לראשונה אתלטים מלאוס, לבנון, מונגוליה, נמיביה, פקיסטן, פפואה ניו גיני, רומניה, ערב הסעודית, סינגפור וסוריה במדליה אולימפית.
כמו כן אתלטים מקרואטיה, מונגוליה, ערב הסעודית, סינגפור וונצואלה זכו לראשונה במדליית זהב אולימפית.
מדליית אלברט להצלת חיים הייתה מדליה אזרחית בריטית אשר הוענקה בין השנים 1866 – 1971.
המדליה הוכרזה לראשונה בצו מלכותי ב-7 במרץ 1866 ונקראה על שמו של הנסיך אלברט בעלה של המלכה ויקטוריה.
המדליה הוענקה במקורה לציון הגבורה שבהצלת חיים בים.
בתחילת דרכה כללה המדליה אות ברוחב 33 מ"מ, בצבע כחול ועליו שני פסים לבנים.
בעקבות צו מלכותי אשר פיצל את המדליה לשתי דרגות נותר העיטור המקורי בעבור הדרגה השנייה ואילו לדרגה הראשונה נוצר אות ברוחב 35 מ"מ ועליו ארבעה פסים לבנים.
לסרט צורפה מדליה בצבע זהב בעבור הדרגה הראשונה וברונזה בעבור הדרגה השנייה, שתי המדליות קושטו בצבע כחול.
הקריטריונים לקבלת המדליה שונו בשנת 1877, ולמעשה נוצרו שתי מדליות נפרדות האחת המקורית להצלת חיים בים ואילו החדשה שנוצרה נועדה לציון הצלת חיים ביבשה.
צבעי העיטור בעבור המדליה היבשתית היו בצבע אדום.
בשנת 1917 שונה הכיתוב שעל גב המדליות מ"מדליית אלברט, דרגה ראשונה" ל"מדליית אלברט בזהב" ומ"מדליית אלברט, דרגה שנייה" ל"מדליית אלברט".
בשנת 1949 בוטלה הדרגה הראשונה ותחתיה הוענק צלב ג'ורג' ואילו הדרגה השנייה נותרה אך ורק בעבור הענקה שלאחר המוות.
בשנת 1971 בוטל מעמדה של המדליה (יחד עם מדליית אדוארד) וכל המחזיקים במדליה הוזמנו להחליפה בצלב ג'ורג'.
מתוך 64 מחזיקים הוחלפו 49.
מדליית אדוארד הייתה מדליה אזרחית בריטית אשר הוענקה בין השנים 1907 – 1971.
המדליה הוכרזה לראשונה בצו מלכותי ב-13 ביולי 1907 ונקראה על שמו של המלך אדוארד השביעי.
המדליה הוענקה במקורה לציון גבורתם של כורים אשר סיכנו חייהם על מנת להציל את עמיתיהם אשר היו בסכנת חיים.
בעקבות צו מלכותי אשר פורסם ב-1 בדצמבר 1909 נכללו גם עובדי בתי המלאכה והמפעלים בקריטריונים לקבלת המדליה ובכך נסללה הדרך לפיצולה לשתי קטגוריות, האחת המקורית לגבורתם של כורים והשנייה החדשה לגבורתם של עובדי המפעלים והתעשייה.
כל קטגוריה נחלקה לשתי דרגות: דרגה ראשונה - כסף ודרגה שנייה (ארד).
המדליות אשר חולקו למעוטרים נוצקו מן החומר אשר זהה לדרגת המדליה אותה הם קיבלו, אשר נענדה על סרט בצבע כחול כהה עם שוליים צהובים.
עלות יצור המדליות כוסתה על ידי קרן שהוקמה בידי פילנתרופים (בחלקם בעלי מפעלים) ולא בידי המדינה או הכתר.
בשנת 1971 בוטלה המדליה ומחזיקיה (ביחד עם מחזיקי מדליית אלברט) נקראו להחזירה ולקבל תחתיה את צלב ג'ורג'.
מדליית האחים רייט היא פרס שנתי הקרוי על שם האחים רייט המוענק מאז 1927 ליחידים שתרמו תרומה משמעותית בפיתוח, הנדסה או הפעלה של כלי טיס וחלליות.
המדליה מוענקת על ידי SAE International, אגודה של מהנדסי רכב, תעופה וחלל.
הפרס מחולק מאז שנת 1947 והוא אחד מהיוקרתיים ביותר בתחומו.
עד שנת 2009 קבע תקנון הפרס כי המדליה תחולק מדי שנתיים ומשנת 2010 נקבע שתחולק מדי שנה.
המדליה נקראת על שם הכלכלן ג'ון בייטס קלארק שאת מחקריו עשה בסוף המאה ה-19 ותחילת המאה ה-20.
חלק ניכר מהכלכלנים שזכו במדליה, זכו בהמשך חייהם גם בפרס נובל לכלכלה.
2007 - סוזן אתיי, האישה הראשונה שזכתה בפרס
מדליית אוסקר קליין והרצאה על שם אוסקר קליין ניתנות באוניברסיטת סטוקהולם לפיזיקאי בעל הישגים יוצאי דופן, והיא קרויה על שמו של הפיזיקאי השוודי-יהודי אוסקר קליין.
המדליה ניתנת בחסות האוניברסיטה וועדת פרס נובל באקדמיה המלכותית השוודית למדעים.
רשימת הזוכים נכון לשנת 2023:
2010: אלכסיי סטארובינסקי 2011: ג'וזף סילק
המדליות והעיטורים בכוחות המזוינים הבריטיים הם עיטורים, מדליות ואותות הניתנים על פי קריטריונים ומסמלים תפקוד, מעשה גבורה, שירות או אירוע בשירותו הצבאי של פרט בכוחות המזוינים הבריטים.
אותות אלו נענדים בסדר חשיבותן, בדרך כלל על גבי מדי שרד או באירועים רשמיים.
העיטורים, תארים ואותות הניתנים לכוחות המזוינים הבריטיים הם לעיתים בעלי מסורת ארוכת שנים והם חלק מהמסורת הצבאית של הכוחות המזוינים הבריטים על כל זרועותיו.
העיטור הגבוה ביותר שניתן להעניקו הוא צלב ויקטוריה ואחריו המקבילה האזרחית שלו צלב ג'ורג', מיד אחריהם נמצאים תוארי מסדרי האבירות אשר מושרשים עמוק במלוכה הבריטית ובחברה הגבוהה הבריטית, תארים אלו בדרך כלל מעניקים אוטומטית גם תואר אבירות והזכות להוסיף את הכינוי סר (Sir) או גבירה (Dame) לפני השם.
תוארי מסדרי אבירות מוענקים לרוב לדרגות בכירות בצבא ויש בהם משמעות פוליטית מסוימת מעבר לציון לשבח של התנהגות או שירות למדינה.
שאר העיטורים והאותות ניתנים על אופי התנהגות הפרט או היחידה, לעיתים הם מחולקים לפי שיוך מקצועי (תעופה, צבא, צי וכו'.) ולעיתים ישנם מספר דרגות לסוג עיטור מסוים.
עד שנת 1993, היו מספר עיטורים אשר חולקו לקצינים ועיטור מקביל אך נמוך בדרגתו היה מחולק לדרגות הנמוכות, נוהל זה הופסק באותה שנה והעיטורים אוחדו לחלוקה לכל דרגות הצבא.
אותות גבורה ושירות יוצא מהכלל בריטים.
אותות מערכה בריטים ובינלאומיים מאושרים.
אותות הכתרה ויובל מלכותי (חגיגות הכתרה).
אותות ועיטורי ממלכות חבר העמים הבריטי שהוענקו על ידי המלוכה.
אותות ועיטורי ממלכות חבר העמים הבריטי שלא שהוענקו על ידי המלוכה החל משנת 1947.
דוגמה משמאל לסדר וצורת ענידה של אותות ועיטורים של רמטכ"ל בריטניה בדימוס סיר ריצ'רד דנט.
מהצוואר: אות מסדר האמבט ומסדר האימפריה הבריטית.
חזה צד משאל: כנפי טיסה.
משמאל לימין: צלב הצבא, מדליית השירות הכללי (1962) עם אבזם צפון אירלנד,
אות האו"ם קפריסין, אות האו"ם בוסניה, אות נאט"ו יוגוסלביה עם אבזם ו-'2' לציון תקופת שירות שנייה, אות נאט"ו קוסובו עם אבזם
וציון המלכה עבור גבורה גבורה, מדליית יום השנה ה-50 להכתרת המלכה.
סיכת חזה מתחת לאותות: אות מסדר האמבט בגרסת סיכה.
צלב ויקטוריה הוא העיטור הגבוה ביותר שניתן להעניק לחבר הכוחות המזוינים הבריטי בנוסף למספר מדינות איחוד העמים.
העיטור נוסד במלחמת קרים בשנת 1856 וניתן לפרט אשר הראה:
העיטור ניתן על ידי המונרך בלבד ובמקרים בודדים ויוצאי דופן.
צלב ג'ורג' הוא המקבילה האזרחית של צלב ויקטוריה אשר ניתן גם לחיילים.
העיטור נוסד במהלך מלחמת העולם השנייה בשנת 1940 בבליץ על לונדון כאשר המלך ג'ורג' השישי ביקש להוקיר את גבורת האזרחים.
העיטור ניתן לאזרח, חייל או ארגון בממלכה המאוחדת או איחוד העמים אשר הראה:
מסדר האמבט הוא מסדר אבירות שבראשו עומד המונרך הבריטי.
שמו מגיע משלב בתהליך האבירות שבו הפרט מטהר ושוטף את עצמו.
המסדר נוסד בשנת 1725 כאשר חבריו נחשבים 'אביר חבר' במסדר, החל משנת 1815 ועד היום.
ישנם שלושה מעמדות שניתן להעניק: אביר/ליידי הצלב הגדול, אביר/ליידי מפקד/ת, ועמית.
את אות המסדר ניתן להעניק לאיש צבא או לאזרח, כאשר אין קריטריונים להענקה אלא לפי ראות עיניו של המונרך.
בצבא הבריטי מוענק בדרך כלל התואר והאות לקצינים בכירים.
מסדר ההצטיינות הוא מסדר כבוד אשר מעניק הכרה בתרומתו הרבה של פרט בבריטניה או באיחוד העמים בתחומי תרבות, אמנות, מדע או שירות ביטחוני.
המסדר נוסד על ידי המלך אדוארד השביעי בשנת 1902 כאות שווה ערך לפור לה מריט של הצבא הפרוסי.
המסדר מוגבל ל-24 חברים מלבד המונרך כאשר חברות במסדר נפוצה הרבה יותר בתחום האזרחי אך גם קיימת בכוחות המזוינים אשר מקבלים אות
חשיבות האות מגיעה מיד לאחר אביר/ליידי הצלב הגדול של מסדר האמבט.
קבלת האות נחשבת מתנה המונרך וניתנת לפי ראות עיניו.
אות השירות המצוין נוסד בשנת 1886 על ידי המלכה ויקטוריה ומוענק בעיקר לקצינים בכירים בצבא הבריטי (רב-סרן ומעלה).
האות ניתן למי שמשרת בכוחות המזוינים הבריטים והוא ניתן:
מסדר האימפריה הבריטית נוסד בשנת 1917 על ידי המלך ג'ורג' החמישי ומורכב מחמישה מעמדות,
אביר הצלב הגדול של המסדר, אביר מפקד של המסדר (שני אלו מעניקים תואר אבירות), מפקד המסדר, קצין המסדר וחבר המסדר.
אות המסדר על דרגותיו השונות ניתנת על ידי המונרך לחברים בסקטור הצבאי והאזרחי על תרומתם לממלכה בנושאים שונים.
| || מסדר ההצטיינות ההודי || 1837 - 1947 || IOM || ניתן על מעשה גבורה לחיילי הצבא שהם נתינים מהודו, בשלוש דרגות כאשר הדרגה העליונה הוחלפה בצלב ויקטוריה החל מ-1911.
| || צלב הגבורה הניכרת || 1993 - כיום || CGC || העיטור ניתן על: "פעולה של גבורה ניכרת בשירות פעיל אל מול פני אויב".
| || הצלב האדום המלכותי || 1883 - כיום || RRC || ניתן לחברים בשירות הסיעוד המלכותי על: "שירות יוצא דופן בתחום הסיעוד".
| || צלב השירות המצוין|| 1901 - כיום || DSC || ניתן על: "גבורה תוך שירות פעיל בים אל מול פני האויב".
| || הצלב הצבאי || 1914 - כיום || MC || ניתן על: "גבורה יוצאת דופן תוך שירות פעיל אל מול פני האויב ביבשה".
| || צלב התעופה המצוינת || 1918 - כיום|| DFC || ניתן לחברי חיל האוויר הבריטי על: "פעולה של עוז, גבורה או מסירות למשימה בזמן טיסה בשירות פעיל אל מול פני האויב"'''.
| || צלב חיל האוויר || 1918 - כיום || AFC || ניתן לחברי חיל האוויר הבריטי על: "פעולה של עוז, גבורה או מסירות למשימה בזמן טיסה שלא בשירות פעיל אל מול פני האויב".
| || מסדר הודו הבריטית || 1837 - 1947 || OBI || העיטור ניתן לחברי הצבא אשר היו נתינים הודים בשתי דרגות לציון שירות איכותי ומשמעותי.
| || מדליית ההתנהגות המצוינת || 1854 - 1993 || DCM || עיטור שהיה מוענק על גבורה לדרגות הנמוכות והיה המקבילה לחיל הפשוט של מסדר התנהגות מצטיינת.
הוא הוחלף על ידי צלב הגבורה הניכרת.
הוא היה המקבילה של אות ההתנהגות יוצאת הדופן של הדרגות הנמוכות בחיל האוויר והצי.
| || מדליית הכוח המערב אפריקאי המלכותי || || || ניתן לשירות יוצא דופן למי ששירת בחזית המערב אפריקאית.
| || מדליית רובאי המלך האפריקנים || || || ניתן לשירות יוצא דופן למי ששירת ביחידה.
| || מדליית השירות המצוין ההודי || 1907 - 1947 || IDSM || הדרגה הבאה אחרי אות מסדר הודו, ניתן לנתיני הודו של הצבא הבריטי לציון שירות איכותי ומשמעותי.
| || מדליית השירות המצוין || 1914 - 1993 || DSM || המקבילה של צלב השירות המצוין הניתן לדרגות הנמוכות על גבורה.
הוא הוחלף על ידי צלב השירות המצוין שהחל מ-1993 ניתן להעניק לכל הדרגות.
| || המדליה הצבאית || 1916 - 1993 || MM || המקבילה של הצלב הצבאי הניתן לדרגות הנמוכות על גבורה.
הוא הוחלף על ידי הצלב הצבאי שהחל מ-1993 ניתן להעניק לכל הדרגות.
| || מדליית התעופה המצוינת || 1918 - 1993 || DFM || המקבילה של צלב התעופה המצטיין הניתן לדרגות הנמוכות.
החל מ-1993, ניתן להעניק את צלב התעופה המצטיין לכל הדרגות.
| || מדליית חיל האוויר || 1918 - 1993 || AFM || המקבילה של צלב חיל האוויר הניתן לדרגות הנמוכות.
החל מ-1993, ניתן להעניק את צלב חיל האוויר לכל הדרגות.
| || מדליית הגבורה הימית || 1854 - כיום || SGM || ניתן בעיקר לאזרחים בריטים או של איחוד האומות, על גבורה בעת חילוץ בים.
| || מדליית הגבורה של המלכה || 1974 - כיום || QGM || עיטור המחליף את מדליית האימפריה הבריטית, מסדר האימפריה הבריטית ומדליית המשטרה הקולוניאלית בציון גבורה צבאית ותרומה אזרחית בבריטניה ואיחוד האומות.
| || מדליית האימפריה הבריטית || 1917 - 1993 || BEM || עיטור דומה לדרגה נמוכה יותר של מסדר האימפריה הבריטית הניתן לאזרחים וחיילים בבריטניה ואיחוד האומות על ידי המלוכה.
הוחלף על ידי מדליית הגבורה של המלכה.
| || מדליית מתנדבי המילואים של המלכה || 1999 - כיום || QVRM || ניתן על גבורה בשירות התנדבות במילואים.
| || ציון המלכה על שירות משמעותי || 1993 - כיום || || קיימת גרסה של השירות משמעותי באוויר.
הערה: האותות המובאות כאן מתוארות בעזרת אות העיטור בלבד, לכל אות גם גרסה מלאה של העיטור הנענדת בעיקר באירועים רשמיים.
מדליות מערכה ניתנות כמו ברוב צבאות העולם על השתתפות במערכה, מלחמה או קרב.
קבלת המדליה לעיתים מותנת במשך זמן ההשתתפות הפעילה במערכה (מספר ימים) אך לפעמים מספיק ההשתייכות ליחידה מסוימת או לצבא בפרק זמן כלשהו במשך המערכה.
קיימות מדליות אשר מסמלות מערכה בעלת מספר קרבות ראויים לציון אשר להם ניתנים אבזמים לתיאור הקרבות השונים, אבזמים אלו מולבשים בבסיס האות מעל הפארה עצמה.
בגרסה בו העיטור מתואר על ידי אות העיטור סימול מיוחד לתיאור קרב או תיאור אחר יענד בצורת סיכה קטנה במרכז אות העיטור.
הערה: האותות מסודרים לפי סדר היווסדות האות ולא בהכרח לפי השנים אותו הוא מייצג
עיטורי יום ההכתרת ויובל הכתרת המונרך
עיטורים הניתנים בהכתרת מלך או מלכת אנגליה או ביום השנה שנקרא יובל או ג'ובילי (באנגלית Jubilee) ה-25 (יובל כסף), 50 (יובל זהב), 60 (יובל יהלום) או 70 (יובל פלטינום).
העיטורים ניתנים במהלך חגיגות האירוע לאנשי הכוחות המזוינים של בריטניה או לאזרחים על תרומתם ושירותם למדינה.
קיימים 12 עיטורים כאלו לאורך ההיסטוריה:
עיטורי יעילות, התנהגות טובה ואורך שירות נועדו להוקיר את שירותו של חיל, קצין, מתנדב או חיל מילואים לפי הזרועות השונים בצבא.
פרק הזמן שנחשב שירות ארוך עליו יוענק לחייל עיטור, משתנה בהתאם לתפקיד החייל, דרגתו והזרוע או חיל בו הוא משרת.
בדרך כלל נע בסביבות 20 עד 25 שנה, בפרקי זמן ארוכים יותר ניתן לחייל אבזם המציין את אורך שירותו.
כך עיטור אורך שירות בצבא שונה מעיטור אורך שירות בחיל הים וקיימת מערכת עיטורים שונה לשירות מילואים ומילואים התנדבותי.
בשנת 1999 אוחדו רוב עיטורי אורך ויעילות השירות של כוחות המילואים לכדי עיטור אחד, מדליית שירות התנדבות למילואים.
הטבלה מציגה את עיקרי העיטורים בלבד ורוב העיטורים המוצגים כאן מייצגים עוד מספר עיטורים של זרועות אחרים.
תמונה שנים תיאור תמונה שנים תיאור 1845 - כיום אות שירות ראוי לשבח (ניתן בגרסאות שונות לזרועות השונות) 1969 - כיום אות השירות המערכתי המצטבר 1830 - כיום אות שירות ארוך והתנהגיות טובה (בין 21 ל-24 שנים, מעבר לכך ניתן להוסיף אבזם על אורך שירות.
אותות המציינים את עצמאותה של מדינה מהממלכה המאוחדת.
חלק מהאותות הם גם אותות מערכה שכן הם מציינים מערכה מצד הכוחות הבריטים על עצמאות המדינה.
אותות הניתנים ליחידות או פרטים בכוחות המזוינים הבריטים עבור מערכה אך ניתנים על ידי צד שלישי כלומר מדינה בעלת ברית אשר מעניקה את האות, או כוח בינלאומי (או"ם או נאט"ו) המעניק את האות ללוחמים תחת חסותו.
לא כל האותות והעיטורים הניתנים לחיילי הכוחות הבריטים מאושרים לענידה, ישנם אותות אשר מאושרים לענידה רק באירועים מסוימים.
האותות המובאים כאן הם האותות הניתנים לענידה בידי חברי הכוחות המזוינים הבריטים.
אותות בינלאומייםאות התצפית של הקהילה האירופית (יוגוסלביה לשעבר 1991 - 1992), אות איחוד מערב אירופה על שירות במשימה (יוגוסלביה לשעבר 1992 - 1996), אות שירות מדיניות הביטחון וההגנה האירופאי''' (מלחמת אפגניסטן 2004 - כיום).
מדליית אבקוס של האיחוד המתמטי הבין-לאומי הוא פרס המוענק מדי ארבע שנים על ידי הקונגרס הבינלאומי של המתמטיקאים בעבור תרומה יוצאת דופן לאספקטים המתמטיים של תחומים כמו מדעי המחשב, סיבוכיות חישובית, אנליזה נומרית, אלגוריתמיקה, אינטליגנציה מלאכותית וקריפטוגרפיה.
זוכה הפרס מקבל מענק כספי ומדליית זהב.
הפרס מוענק למתמטיקאים צעירים אשר לא עברו את גיל 40. זהו הפרס המקביל במדעי המחשב למדליית פילדס.
הפרס נוסד בשנת 1981 (והוענק לראשונה שנה לאחר מכן) על ידי הוועד המנהל של הקונגרס לכבוד המתמטיקאי הפיני רולף נבנלינה, שנפטר שנה קודם לכן.
החל מ-2022 הוסר שמו של נבנלינה מהפרס והוא נקרא "מדליית אבקוס של האיחוד המתמטי הבין-לאומי" (IMU Abacus Medal).
ההחלטה התקבלה לאחר מאמציו של אלכסנדר סויפר להסיר את שמו של נבנלינה ששיתף פעולה עם גרמניה הנאצית.
1982: רוברט טרג'אן, ארצות הברית
1990: אלכסנדר רזבורוב , רוסיה
1998: פיטר שור, ארצות הברית
2002: מדהו סודן , הודו \ ארצות הברית
2006: ג'ון קליינברג , ארצות הברית
2010: דניאל שפילמן , ארצות הברית
2018: קונסטנטינוס דסקלקיס , יוון
מדליית אדינגטון, הקרויה על שמו של האסטרונום הבריטי ארתור אדינגטון מוענקת על ידי החברה המלכותית לאסטרונומיה של בריטניה, על מחקר איכותי בתחום האסטרופיזיקה התאורטית.
המדליה מוענקת פעם בשנתיים החל מ-1953.
מדליית אוילר , מוענקת למתמטיקאים, ונקראת על שם המתמטיקאי בן המאה ה-18 לאונרד אוילר.
המדליה מוענקת מדי שנה החל משנת 1993, על ידי המכון לקומבינטוריקה ויישומיה (ICA)
בפלורידה, והיא מוענקת לחוקר שתרם תרומה משמעותית בתחום הקומבינטוריקה, ושעדיין פעיל במחקר.
המדליה מוענקת מדי שנה, לחוקר אחד או שניים בעולם.
בשנת 2004 זכה בה החוקר הישראלי-אמריקני פרופ' דורון ציילברגר.
בשנת 2005 זכה בה החוקר הישראלי פרופ' אביעזרי פרנקל.
2022: ג'ורג' אנדרוז (ארצות הברית)
2021: הנדריק ואן מאלדגם (בלגיה)
2020: מרסטון קונדר (ניו זילנד)
2017: פאן צ'ונג (טייוואן-ארצות הברית)
2014: בריאן אלספק (ארצות הברית)
2013: קורט לינדנר (ארצות הברית)
2007: סטיבן מילן (ארצות הברית), הייקו הארבורט (גרמניה)
2006: קלמנט לם (קנדה), ניק וורמלד (קנדה)
2005: ראלף פודרי (ארצות הברית), אביעזרי פרנקל (ישראל)
2004: דורון ציילברגר (ארצות הברית-ישראל), ג'ו לי (סין)
2003: פיטר קמרון (בריטניה), ק'ארלס קולברן (ארצות הברית)
2002: הרברט וילף (ארצות הברית)
2001: ספירוס מגליווראס (ארצות הברית)
ברואלדי (ארצות הברית), הורסט זאקס (גרמניה)
1999: ד.ק.ריי צ'אודרי (ארצות הברית)
1998: פיטר לדיסלאו האמר (ארצות הברית), אנתוני הילטון (בריטניה) (בריטניה)
1993: קלוד ברז' (צרפת), רון גרהם (ארצות הברית)
המשחקים הפאראלימפיים בקיץ 2012 הם המשחקים הפאראלימפיים ה-14. המשחקים נערכו בבירת הממלכה המאוחדת, לונדון, בין התאריכים 29 באוגוסט ל-9 בספטמבר.
מדליית דה מורגן היא פרס המוענק עבור תרומה יוצאת דופן במתמטיקה המוענק על ידי האגודה המתמטית של לונדון.
זהו הפרס היוקרתי ביותר של האגודה המוענק לכבודו של אוגוסטוס דה מורגן שהיה נשיאה הראשון של האגודה.
המדליה מוענקת כל 3 שנים ב־1 בינואר למתמטיקאי המתגורר בממלכה המאוחדת.
מדליית בנג'מין פרנקלין היא פרס המוענק על הישגים בתחומי המדע וההנדסה על ידי מכון פרנקלין בפילדלפיה, ארצות הברית.
המדליה מוענקת מאז 1998 והיא מאחדת בתוכה מספר מדליות של מכון פרנקלין, בהם מדליית פרנקלין.
רשימת הזוכים במדליית בנג'מין פרנקלין לפי שנים:
מדליין לנינגר הייתה תאורטיקנית של סיעוד שפיתחה את התאוריה של סיעוד בין-תרבותי.
התאוריה שלה פורסמה לראשונה ב-1961, והיא תרמה לפיתוח הדיון הסיעודי לגבי "מהו טיפול".
לנינגר נולדה בשנת 1925 בנברסקה.
הוסמכה לאחות בשנת 1948 בבית החולים לאחיות סנט אנטוני.
בהמשך היא קיבלה תואר ראשון מקולג' מאונט סיינט שולסטיקה ומאוניברסיטת קרייטון.
היא קיבלה תואר שני במדעי הסיעוד מהאוניברסיטה הקתולית של אמריקה.
מאוחר יותר למדה תרבות ואנתרופולוגיה סוציולוגית באוניברסיטת וושינגטון, שם קיבלה ב-1966 דוקטורט.
לנינגר קיבלה שלושה תוארי דוקטור של כבוד.
לנינגר לימדה באוניברסיטת סינסינטי ובאוניברסיטת קולורדו.
בהמשך שימשה כדיקנית בית הספר לרפואה באוניברסיטת וושינגטון ובאוניברסיטת יוטה.
היא הייתה פרופסור אמריטה באוניברסיטת וויין סטייט וחברת סגל חוץ במרכז הרפואי של אוניברסיטת נברסקה באומהה.
היא נפטרה בביתה, בשנת 2012.
התאוריה של לנינגר התפתחה כפועל יוצא מעבודתה עם ילדים בעלי הפרעות בשנות ה-50 של המאה ה-20. בעבודה זו התוודעה לשוני התרבותי והשלכותיו.
על פי תאוריה זו, כדי לתת שירות סיעודי טוב, יש להיות מודעים לכך שלכל מטופל יש רקע תרבותי ייחודי.
לפיכך, הטיפול הסיעודי צריך להיות מותאם לרקע זה, ומשכך ימנע אי נעימויות בין המטופל לאחות.
שלוש עקרונות בטיפול מותאם תרבות
שמירה על תרבות המטופל - על הצוות המטפל להיות מודעים לרקע התרבותי של המטופל, וזאת על מנת להתאים את הטיפול לתרבותו ובכך לסייע למניעת התדרדרות מצבו הרפואי ולהחלמה.
טיפול רפואי באמצעות משא ומתן - על הצוות לפעול באופן יצירתי כדי לעזור למטופל להסתגל להליכים רפואיים חשובים אך מבלי לפגוע בתרבותו, כך שיקבל טיפול רפואי הולם.
שינוי אורח חיים - במידה וישנן בעיות רפואיות שנובעות מאורח החיים של תרבות המטופל, צריך הצוות הרפואי לשבת עם המטופל ולעזור לו לתקן את אורח חייו, כל זאת תוך כדי שימור תרבותו במידת האפשר.
לנינגר לא השתמשה במושג "התערבות רפואית".
לטענתה, מושג זה מתייחס לפן המקצועי של התפקיד, ולא לפן הבין-אישי.
מדליית גרוון - אוֹלין היא מדליה המוענקת מדי שנה על ידי האגודה האמריקנית לכימיה, לכימאית אזרחית ארצות הברית, עבור "תרומה בולטת לכימיה".
בנוסף למדליה ניתן לזוכה מענק כספי בסך של 5000 דולר.
הפרס נוסד בשנת 1936 על ידי הזוג פרנסיס ומייבל אולין, לזכר בתם גרוון.
הפרס הוענק לראשונה בשנת 1937, הוא מחולק ברציפות מאז שנת 1946.
1940 - מארי אנגל פנינגטון.
1948 - גרטי קורי, זוכת פרס נובל לפיזיולוגיה או לרפואה לשנת 1947.
1968 - גרטרוד עליון, זוכת פרס נובל לפיזיולוגיה או לרפואה לשנת 1988.
1973- מרי לו גוד, ג'ויס ג'קובסון קאופמן.
1974 - ג'וייס ג'קובסון קאופמן
1990 - דרלין כריסטיאן הופמן
1993 - אדית' מארי פלאניגן
2005 - פרנסס המילטון ארנולד
מדליית דרווין הוא פרס המוענק על ידי החברה המלכותית בכל שנה זוגית עבור "עבודה מצוינת בתחום הנרחב של ביולוגיה שבו פעל צ'ארלס דרווין".
הפרס הנקרא על שם צ'ארלס דרווין, הוענק לראשונה בשנת 1890.
מועמדים לקבלת המדליה חייבים להיות אזרחים של אחת ממדינות חבר העמים הבריטי, או שחיים באחת המדינות לפחות שלוש שנים.
הפרס כלל עד שנת 2018, מדליה ומענק כספי של 1,000 לירות שטרלינג.
החל משנת 2018 המדליה ניתנת בתדירות שנתית וכוללת מענק כספי על סך 2,000 לי"ש.
1890 - אלפרד ראסל וולאס
1894 - תומאס הנרי האקסלי
1896 - ג'ובאני בטיסטה גראסי
1962 - ג'ורג' גיילורד סימפסון
2019 - פיטר וויליאם הרולד הולנד
מדליית דיקין היא עיטור בריטי המיועד לבעלי חיים על שירותם בעת מלחמה.
העיטור נוסד בשנת 1943 על ידי מריה דיקין (Maria Dickin; 1870–1951), מייסדת הקרן הוטרינרית המרפאה העממית למען בעלי חיים חולים ((PDSA) People's Dispensary for Sick Animals).
הוא מוענק לבעל חיים עבור התנהגות אמיצה בולטת או מסירות שגילה במהלך שירות באחת מזרועות הכוחות המזוינים או ההגנה האזרחית של בריטניה (בעבר - של האימפריה הבריטית).
העיטור נחשב בעיני רבים למקבילו לבעלי חיים של עיטור צלב ויקטוריה.
העיטור הוא מדליון ארד, שעליו הכתובות PDSA, "עבור אומץ" ו"גם אנו משרתים" ועיטור של עלי דפנה.
הוא מחובר לסרט שעליו שלושה פסים - ירוק, חום כהה ותכלת.
העיטור הוענק עד כה ל-67 בעלי חיים:
מדצמבר 1943 ועד יולי 1949 עוטרו 54 בעלי חיים - 32 יונים, 18 כלבים, שלושה סוסים וחתול, לציון התנהגותם האמיצה במהלך מלחמת העולם השנייה והתקופה שלאחריה.
הראשונות לקבל את העיטור היו שלוש יונים ששירתו בחיל האוויר המלכותי וההודעות שהעבירו סייעו להצלת צוותי אוויר שמטוסיהם נחתו נחיתות חירום בים.
יונים אחרות העבירו ידיעות מודיעיניות מסוכנים או סיירים בשטח אויב, או ערכו טיסות ארוכות ומהירות במיוחד להעברת מסרים.
העיטור הוענק גם לכלבים שסייעו לאתר ניצולים בהריסות לאחר הפצצות של הבליץ או ששירתו בפטרולים, לכלב שאיתר מוקשים, לכלב שהוצנח מספר פעמים במהלך שירותו בשירות האוויר המיוחד הבריטי ואף לכלבה במחנה שבויים יפני שסייעה לשמירת מורל השבויים בו.
החתול, ששירת באונייה של הצי המלכותי, עוטר על התנהגותו במהלך תקרית נהר היאנגצה.
באוקטובר 2000 חודשה הענקת העיטור ועד ספטמבר 2014 הוא הוענק ל-12 בעלי חיים נוספים - 11 כלבים וסוס אחד.
כלבים עוטרו על סיועם בהצלת חיים במהלך פיגועי 11 בספטמבר ואחריהם ועל פעולתם הקרבית (בעיקר איתור מטעני חבלה) במלחמות ביוגוסלביה, בעיראק ובאפגניסטן.
כלב אחד עוטר על פעולתו במלאיה בשנת 1952. האחרונה שקיבלה את העיטור עד כה היא הסוסה סמלת רקלס, ששירתה במלחמת קוריאה לצד גדוד תול"ר בחיל הנחתים של ארצות הברית וקודמה עד לדרגת סמל ראשון.
העיטור הוענק לה בשנת 2016, כ-50 שנה לאחר מותה.
באולימפיאדת ריו דה ז'ניירו (2016) שנערכה בריו דה ז'ניירו שבברזיל בין ה-5 באוגוסט 2016 ו-21 באוגוסט 2016, השתתפו כ-10,293 ספורטאים מ-207 מדינות החברות בוועד האולימפי הבינלאומי ב-306 תחרויות ב-32 ענפי ספורט.
הואנג שואן וינג (), זכה במדליית הזהב האולימפית הראשונה בתולדות וייטנאם בקליעה (באקדח אוויר מ-10 מטר).
מאילינדה קלמנדי (), זכתה במדליית הזהב האולימפית הראשונה והמדליה הראשונה בכלל בתולדות קוסובו בג'ודו (משקל עד 52 ק"ג).
פיג'י (), זכתה במדליית הזהב האולימפית הראשונה והמדליה הראשונה בכלל בתולדות פיג'י, ברוגבי שביעיות.
הקלע פהייד אל דיהאני ( משתתפים עצמאיים), הוא הספורטאי העצמאי הראשון שזכה במדליית זהב אולימפית.
דיהאני הספורטאי הראשון מכווית שזכה בזהב אולימפי, אולם מאחר שכווית הושעתה מהמשחקים הזהב נזקף לזכותו כספורטאי עצמאי.
ג'וזף סקולינג () זכה במדליית הזהב הראשונה בתולדות סינגפור במשחה ל-100 מטר פרפר.
מוניקה פויג () זכתה במדליית הזהב הראשונה בתולדות פוארטו ריקו בטניס.
אחמד אבו ע'וש (), זכה במדליית הזהב האולימפית הראשונה בתולדות ירדן בטאקוונדו במשקל עד 67 ק"ג.
הערך מרכז ספירה כוללת של המדליות במשחקים האולימפיים לנוער משנת 2010 ועד 2020.127 מדינות זכו במדליה אחת לפחות במשחקים האולימפיים לנוער.
124 מדינות זכו במדליה אחת לפחות במשחקי הקיץ ו-39 מדינות במשחקי החורף.
עודכן לאחר אולימפיאדת הנוער קנגוון (2024)
עודכן לאחר אולימפיאדת הנוער בואנוס איירס (2018)
עודכנו לאחר אולימפיאדת הנוער בואנוס איירס (2018)
מיקום מדינה זהב כסף ארד סה"כ - נבחרת לאומים מעורבת 1 1 1 3
עודכנו לאחר אולימפיאדת הנוער קנגוון (2024)
מדליין מנינג-ג'קסון-מימס היא אתלטית אמריקאית בעבר, אלופה אולימפית (מקסיקו סיטי 1968), אלופת אמריקה (ויניפג 1967), אלופת האוניברסיאדה ( טוקיו 1967), 6 פעמים אלופת ארצות הברית (1967, 1969, 1975, 1976, 1980 ו-1981) ושיאנית ארצות הברית במשך 7 שנים בריצת 800 מטר.
היא האתלטית האמריקאית היחידה שזכתה במשחקים האולימפיים בריצת 800 מטר (נכון ל-2016) והצעירה ביותר שזכתה בריצת זו (עד לשנת 2008).
מנינג נולדה וגדלה בקליבלנד, אוהיו.
היא בוגרת אוניברסיטת המדינה של טנסי.
במשחקים הפאן-אמריקאיים שנערכו בויניפג, קנדה באוגוסט 1967 זכתה מנינג במדליית זהב בריצת 800 מטר בתוצאה של 2:02.35 דקות, לפני בת ארצה דוריס בראון (2:02.95 דקות) ואביגיל הופמן מקנדה (2:04.82 דקות).
חודש לאחר מכן, באוניברסיאדה שנערכה בטוקיו יפן היא זכתה במדליית זהב בריצת 800 מטר בתוצאה של 2:06.8 דקות, לפני אביגיל הופמן (2:08.5 דקות).
באולימפיאדת מקסיקו סיטי (1968) זכתה מנינג במדליית זהב בריצת 800 מטר בשיא אולימפי חדש של 2:00.92 דקות, לפני אילאנה סילאי מרומניה (2:02.58 דקות) ומיה חומרס מהולנד (2:02.63 דקות).
בתחרות שנערכה בשטוטגרט, גרמניה ב-30 ביולי 1969 קבעה מנינג בריצת 800 תוצאה של 2.01.4 דקות ודורגה ראשונה בעולם בשנה זו.
באולימפיאדת מינכן (1972) זכתה מנינג במדליית כסף בריצת שליחות 4x400 מטר ביחד עם מייבל פרגרסון, שריל טוסיינט וקתי המונד בתוצאה של 3:25.15 דקות, אחרי מזרח גרמניה שקבעה שיא עולם חדש של 3:22.95 דקות ולפני מערב גרמניה (3:26.51 דקות).
בריצת 800 מטר היא סיימה במקום עשירי בשלב חצי הגמר בתוצאה של 2:02.39 דקות ולא הצליחה להתברג לריצת הגמר ובכך לא הצליחה להגן על תוארה.
באולימפיאדת מונטריאול (1976) סיימה מנינג במקום 16 בריצת 800 מטר.
בשלב חצי הגמר היא סיימה אחרונה במקצה שלה בתוצאה של 2:07.25 ולא עלתה לריצת הגמר.
בשלב המוקדמות היא קבעה תוצאה של 2:00.62 דקות.
שבוע לאחר המשחקים, בתחרות שנערכה בקולג' פארק במרילנד ב-7 באוגוסט היא קבעה בריצת 800 מטר שיא ארצות הברית חדש של 1.57.90 דקות.
שיא זה החזיק מעמד כ-7 שנים ונשבר על ידי מרי דקר (1.57.60 דקות).
במבחנים האמריקאים לאולימפיאדת מוסקבה (1980) שנערכו ביוג'ין, אורגון זכתה מנינג במקום ראשון בריצת 800 מטר בתוצאה השנייה בטיבה שלה (1:58.3 דקות) ונכללה בפעם הרביעית במשלחת האמריקאית למשחקים האולימפיים, אך בשל החרם על אולימפיאדת מוסקבה (1980) שהובילה ארצות הברית נמנע ממנה להשתתף.
באליפות ארצות הברית שנערכה בסקרמנטו, קליפורניה בשנת 1981 זכתה מנינג במדליית זהב בפעם השישית בריצת 800 מטר בתוצאה של 1.58.50 דקות.
בשנת 1969 נישאה מנינג לג'ון ג'קסון וכעבור כשנה היא התגרשה ממנו.
לזוג נולד בן, ג'ון ג'קסון ה-3, אתלט מצטיין, אלוף המכללות בקפיצה משולשת.
בשנת 1984 זכתה מנינג להיכלל בהיכל האתלטיקה של ארצות הברית.
במהלך הקריירה שלה קבעה מנינג בריצת 800 מטר 7 שיאי ארצות הברית.
בשנת 1913 הוענקה המדליה לאנשי הצבא הרומנים שהשתתפו במלחמת הבלקן השנייה.
בשנת 1916 הורחב מעגל תנאי הענקת המדליה לממשתפים במערכות צבאיות (מדליית "הגבורה והנאמנות" עם סמלי מלחמה)
המדליה הוענקה למעשי גבורה של חיילים וקצינים, והייתה לעיטור המלחמה הנמוך ביותר בהיררכיית העיטורים הצבאיים ברומניה.
במהלך מלחמת העולם הראשונה הייתה מדליה זו נפוצה מאוד, וכך גם במלחמת העולם השנייה כשהוענקה על ידי רומניה גם לאנשי צבא גרמנים בני בריתה.
נקבעו שלוש דרגות עבור מדליה זו: דרגה ראשונה מזהב, דרגה שנייה מכסף, ודרגה שלישית מארד.
המדליה בעלת צורה סגלגלה בגובה 35 מילימטרים ורוחב 27 מילימטרים.
על חזית המדליה חרוט בתבליט ראשו של קרול הראשון, מלך רומניה ומסביבו חרוטות אותיות המילים "Carol I Rege al României".
מהצד השני של המדליה מוטבעת הסיסמה "Bărbăţie şi Credinţă" (גבורה ונאמנות) וזר עלי דפנה.
לאחר 1947 נפסקה חלוקתה של מדליה זו ברומניה וחודשה רק לאחר המהפכה הרומנית, בשנת 2000 על בסיס חוק 29/2000.
מדליית האוויר היא עיטור של הכוחות המזוינים של ארצות הברית המוענק לחיילים עבור השתתפות בפעילות אווירית מבצעית תחת אש, תחת סיכון או היקף פעילויות אוויריות משמעותי.
העיטור אושר בצו נשיאותי של פרנקלין דלאנו רוזוולט מה-11 במאי 1942. המדליה עשויה מארד וכוללת את שושנת הרוחות שבמרכזה עיטם לבן-ראש בתנוחת תקיפה, האוחז בטפריו שני ברקים.
בחלקה העליון של המדליה פלר דה ליס המחבר את המדליה לטבעת הסרט.
המדליה מוענקת על ידי חיל האוויר של ארצות הברית, חיל הנחתים, הצי, הצבא ומשמר החופים.
הקריטריונים למתן המדליה שונים מזרוע לזרוע.
המדליה יכולה להיות מלווה בסימון אות V לגבורה.
בחיל האוויר ובצבא ארצות הברית מוענקת המדליה כציון למעשה בודד במהלך קרב אווירי או לציון תקופת שירות באזור קרב.
עיטורים נוספים מאותו סוג מסומנים בעלי אלון על האות.
בצי ארצות הברית ובחיל הנחתים קיימים שני סוגי מדליית אוויר: מדליה קבוצתית (Strike/Flight), המוענקת למי שהיה חלק ממערכה אווירית ממושכת, ומדליה אישית על פעילות אישית ראויה לשבח.
עיטורים נוספים מאותו הסוג מסומנים במספר על סרט המדליה ועל האות עצמו, בצד ימין של האות תוצג ספרה המציינת את כמות המדליות הקבוצתיות ומצד שמאל ספרה המייצגת את מספר המדליות אישיות.
במשמר החופים מוענקת מדליה אישית בלבד, עיטורים נוספים מסומנים בכוכבי זהב זעירים על האות.
מדליין גרובלר פטץ' היא שחקנית אמריקאית, אשר ידועה בעיקר בזכות תפקידה כשריל בלוסום בסדרה "ריברדייל" של רשת The CW.
מדליין נולדה ב-18 באוגוסט 1994 בפורט אורצ'רד, וושינגטון.
בגיל שלוש החלה ללמוד מחול, ולאחר שנתיים תיאטרון.
הוריה של פטץ' דרום אפריקאים במוצאם, והיא בילתה עד גיל 10 במעברים בין דרום אפריקה לוושינגטון.
פטץ' חוותה בריונות בילדותה, בשל שערה האדמוני הטבעי, מבטאה הדרום אפריקאי.
לאחר שסיימה את לימודי התיכון עברה ללוס אנג'לס.
בשנת 2014 הופיעה בפרסומת לקוקה-קולה.
בפברואר 2016 היא לוהקה לתפקיד שריל בלוסום ב"ריברדייל", לאחר שבתחילה הייתה אמורה להיבחן לתפקיד בסדרה "אגדות המחר", וצילומי הסדרה החלו בספטמבר של אותה שנה.
בשנת 2019, גילמה את דמותה של שרה בסרט האימה "פולארויד".
בשנת 2020 שיחקה בתפקיד הראשי בסרט מותחן הפסיכולוגי "תועה באפלה" שביים קופר קארל ומבוסס על סרטו הקצר באותו שם משנת 2017.
בגיל 14 אימצה אורח חיים טבעוני לאחר שהייתה צמחונית כל חייה.